Diari Oficial de la Generalitat Valenciana


Sumari del DOGV 9187, del 04-10-2021 (2021/9839)

Extracte de la Resolució de 20 de setembre de 2021, del Vicerectorat de Cultura i Esport de la Universitat de València, per la qual es convoca la primera edició del concurs «Activa Cultura Nau Gran».
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9187

Data del DOGV
:   04-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9839


Data del document
:   20-09-2021

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 20 de setembre de 2021, del Vicerectorat de Cultura i Esport de la Universitat de València, per la qual es convoca la primera edició del concurs «Activa Cultura Nau Gran». [2021/9839]  
BDNS (identif.): 585691.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (http://www.pap.minhap.gob.es/bdnstrans)  
  
Primer. Beneficiaris  
Les persones que estan o han estat matriculades en un itinerari, estudi general, alts estudis en Filosofia i Psicologia, Nau Gran en Obert o Nau Gran en Transició, del programa «La Nau Gran» de la Universitat de València en els cursos acadèmics 2019-2020, 2020-2021 o 2021-2022.  
  
Segon. Objecte  
L'objecte d'aquest concurs és promoure el desenvolupament d'activitats creatives i artístiques com a mitjà d'expressió i crítica social entre l'alumnat del programa «La Nau Gran» de la Universitat de València. Amb tal finalitat es convoca el concurs per concedir fins a tres ajudes econòmiques per elaborar i executar tres projectes culturals i artístics.  
  
La participació en el concurs és en modalitat grupal. S'hi poden presentar grups d'almenys dues persones, la totalitat de les quals ha de complir els requisits anteriors.  
  
Tercer. Bases reguladores  
La convocatòria està publicada en l'URL:  
https://ir.uv.es/pDl4JGu  
  
Quarta. Quantia  
L'import total de les ajudes ascendeix a 6.000 euros. Es concediran fins a tres ajudes econòmiques per elaborar i executar tres projectes culturals i artístics. La dotació econòmica per a cada projecte seleccionat no pot superar els 2.000 euros en metàl·lic i s'ha d'ajustar a allò que és pressupostat en la sol·licitud. Aquesta quantia s'ha d'utilitzar necessàriament en la materialització i l'execució del projecte. La comissió avaluadora pot no concedir totes les ajudes previstes, segons la qualitat dels projectes que es presenten. La quantitat econòmica concedida per a cada projecte està subjecta a les retencions legalment establertes per la legislació fiscal.  
  
Cinqué. Termini de presentació de sol·licituds  
El termini de presentació de la sol·licitud i de la documentació és de trenta dies hàbils comptadors a partir de l'endemà de la publicació de la convocatòria en el Diari Oficial de la Generalitat Valenciana.  
  
Sisé. Altres dades  
La sol·licitud ha d'anar acompanyada de la memòria tècnica del projecte cultural. Els projectes culturals poden ser: pràctiques artístiques tangibles o intangibles, lectures dramatitzades, dansa, teatre, fotografia, pintura, arts decoratives, instal·lacions, performances, art en xarxa, videoart, accions, exposicions, intervencions, comissariat, etc. El desenvolupament dels projectes ha de tenir una durada màxima de 2 hores, excepte en el cas de les exposicions, instal·lacions o altres creacions similars. Els projectes seleccionats s'han de desenvolupar als locals universitaris durant el curs acadèmic 2021-2022.  
La dotació econòmica per a cada projecte es farà efectiva de la manera següent: un 50 % després de la resolució de la concessió i l'altre 50 % una vegada executat el projecte.  
  
València, 20 de setembre de 2021. La rectora, p. d. (DOGV 18.01.2021), la vicerectora de Cultura i Esport: Ester Alba Pagán.